La palabra aragonesa pueyo encomenzó a substituir-se por lo suyo cheosinonimo cabezo ya en la baixa Edat Meya talment dende la parla de Zaragoza, proceso continau dimpués dende lo castellán d'Aragón, persistindo en bella parla altoaragonesa (ansotano, cheso, aragonés d'a Sotonera, semontanés oriental, viellosobrarbés, chistabín, campés, ecetra). L'oronimo cabezo d'el Pueyo ye transparent en aragonés y amuestra este proceso de substitución.